Ladies` Vintage Hoody Jacket | James+Nicholson | Ronny T-Shirt Druck, Siebdruck, Beflockung, Flexdruck, Sublimation, Stickerei
James+Nicholson Ladies` Vintage Hoody Jacket Covid-19: Nog geen hulp vir SA’ners in hoërisiko-lande | Netwerk24
Covid-19: Nog geen hulp vir SA’ners in hoërisiko-lande
Deur Eugenie Gregan 16 Maart 2020 16:30
Naledi Pandor, minister van internasionale betrekkinge en samewerking, het ’n beroep op Suid-Afrikaners in hoërisiko-lande gedoen om hul plaaslike ambassade te kontak indien hulle hulp in die buiteland benodig.
Die departement het sover geen planne om mense in ander lande te gaan haal nie.
Pandor het Maandag op ’n nuuskonferensie in Pretoria vrae oor Suid-Afrikaners in die buiteland beantwoord. Die interministeriële komitee oor die koronavirus was ook op die nuuskonferensie.
Pres. Cyril Ramaphosa het Sondagaand ’n noodtoestand afgekondig en omvangryke reisbeperkings ingestel, wat insluit dat mense van hoërisiko-lande soos China, Iran, Italië, Suid-Korea, Duitsland, die Verenigde Koninkryk en Amerika nié na Suid-Afrika mag reis nie.
“As Suid-Afrikaners in ’n hoërisiko-gebied is, moet hulle uitvind wat die voorskrifte van hul gasheerlande is. Hulle moet selfisolasie toepas of mediese hulp daar soek,” sê Pandor.
Altesaam 35 grensposte sal gesluit word, waaronder die meeste van die grensposte tussen Suid-Afrika, Botswana, Lesotho, Namibië en Eswatini.
Sy het bygevoeg dat elke geval op verdienste gehanteer sal word en dat hulle hulp in die buiteland sal verleen indien nodig.
Meer as 8 000 visums wat onlangs deur Suid-Afrika aan inwoners van China en Iran toegestaan is, is intussen opgeskort.
Dr. Aaron Motsoaledi, minister van binnelandse sake, sê streng visummaatreëls is die enigste wettige manier om reisigers van hoërisiko-lande te keer.
Altesaam 8 389 visums wat in Januarie en Februarie aan inwoners van China toegestaan is, asook 429 visums wat aan inwoners van Iran toegestaan is, sal opgeskort word. Dit geld egter nie vir werksvisums nie, tensy diegene met werksvisums intussen terugkeer na hul geboortelande.
Hy het bygevoeg dat visums vir buitelanders in Suid-Afrika verleng kan word.
Motsoaledi het verder gesê verskeie van Suid-Afrika se 72 ingangspunte (53 op land, 11 lughawens en agt hawens) gaan gesluit word.
Die Saldanha- en die Mosselbaai-hawe is vir passasiers gesluit, maar kommersiële bedrywighede sal voortgaan.
“Die Beitbrug-grenspos (tussen Suid-Afrika en Zimbabwe) sal egter nie gesluit word nie omdat dit die enigste grenspos tussen ons en Zimbabwe is en ook die poort na die res van die vasteland. Ons sal 20 ekstra personeellede daar ontplooi.”
Fikile Mbalula, minister van vervoer, sê Suid-Afrikaanse lughawens is nou volgens internasionale standaarde toegerus om mense te toets en maskers is aan personeel in die eerste linie uitgedeel. Personeel wat hulp aan passasiers verleen, moet ook beskermende maskers en handskoene dra.
“Die president se reisverbod beteken dat geen buitelanders van hoërisiko-lande in Suid-Afrika toegelaat word nie. Privaat vlugte sal nou by die hooflughawens moet aandoen. Ons hooflughawens is gereed om sulke vlugte te akkommodeer. Lugvaartowerhede het riglyne beskikbaar gestel om die risiko’s verder te verminder,” sê Mbalula.
Volgens Mbalula voer hulle ook gesprekke met alle rolspelers in die plaaslike openbare vervoerstelsel.
Van die maatreëls wat aangekondig is, is dat Prasa se treine ontsmet sal word en passasiers in taxi’s en treine onverwags getoets sal word.
Meer oor: Covid-19 | Naledi Pandor | Pres. Cyril Ramaphosa | Italië | Suid-Korea | China | Amerika | Iran | Duitsland | Noodtoestand
JSE val 12% – op pad na slegste dag nóg?
W-Kaap het 6 nuwe korona-gevalle
Skole sluit Woensdag, maar verlore dae sal ingehaal word
Groot knou vir kunstenaars, meeste is vryskut